बाजपेयी के व्यक्तित्व की एक खास खूबी थी कि उन्होंने रुढ़िवादिता और अंधी गलियों की ओर मुड़ने वाली विचारधाओं का कभी समर्थन नहीं किया। वह हर नयी विचारधारा को गले लगाना चाहते थे। चाहे कम्युनिज्म या फिर कांग्रेस का सि़द्धांत रहा हो, लेकिन उसके साथ यह शर्त रही कि समाज में वह समानता का समर्थन करती हो न कि वाद का, वाद शब्द से गहरी उन्हें घृणा थी। किसी को खुद से अछूत नहीं माना। कम्यूनिज्म को एक विचारधारा के रुप में पढ़ा। इसके बाद वे छात्र राजनीति में आए। जनसंघ में रहने के बावजूद नेहरु के विचारों का समर्थन किया। इंदिरा गांधी के कार्यों की सराहना की थी। 1975 में इंदिरा गांधी सरकार में आपातकाल का विरोध किया था। लेकिन बंग्लादेश के निर्माण में इंदिरा गांधी की भूमिका को सराहा था। उनका साफ कहना था कि जिसका विरोध जरुरी था उसका विरोध किया और जिसकी प्रशंसा चाहिए थी उसे वह सम्मान दिया। अटल हमेंशा से समाज में समानता के पोषक थे। अटल जी का विदेश नीति पर नजरिया साफ था। वह आर्थिक उदारीकरण के विरोधी नहीं थे। लेकिन वह इमदाद देशहित के खिलाफ हो, ऐसी नीति को बढ़ावा देने के हिमायती नहीं रहे थे। उन्हें विदेश नीति पर देश की अस्मिता से कोई समझौता स्वीकार नहीं था। अपने प्रधान मंत्रित्वकाल में आर्थिक नीतियों के समर्थक थे। विदेशी पूंजी निवेश को वे गलत नहीं मानते थे। इसका सबसे बड़ा उदाहरण उनकी सरकार का एनरान समझौता था। हालंकि एक बार इसे रदद कर दिया गया था बाद में सरकार की घरेलू नीतियों और देशहित को देखते हुए हरीझंडी दी गई। विरोधियों की तरफ से इस समझौते पर खूब हमला बोला गया था। उनके विचार में सिर्फ सरकार बदलने से नीतियों में बदलाव आएगा ऐसी बात नहीं है, लेकिन अच्छी नीतियों से गुरेज नहीं होना चाहिए। वह विज्ञान और विकास के बड़े समर्थक रहे। उन्होंने कहा था कि भारत को लेकर मेरी एक दृष्टि है। हमें ऐसे भारत का निर्माण करना है जो भूख, भय, निरक्षरता और अभाव से मुक्त हो। तत्कालीन प्रधानमंत्री रहे लालबहादुर शास्त्री जी की तरफ से दिए गए नारे जय जवान जय किसान में एक नारा अलग से जय विज्ञान भी उन्होंने जोड़ा। भारत की सामरिक सुरक्षा पर उन्हें समझौता गवांरा नहीं था। वैश्विक चुनौतियों के बाद भी राजस्थान के पोखरण में 1998 में पांच परमाणु परीक्षण किया। इस परीक्षण के बाद अमेरिका, आस्टेलिया और यूरोपीय देशों की तरफ से भारत पर आर्थिक प्रतिबंध लगा दिया। लेकिन उनकी दृढ़ राजनीतिक इच्छा शक्ति इन परिस्थितियों में भी उन्हें अटल स्तंभ के रुप में अडिग रखा। अपने नेतृत्वकाल के दौरान पाकिस्तान की नापाक हरकतों के रुप में कारगिल युद्ध की भयावहता का भी डट कर मुकाबला किया और पाकिस्तान को धुल चटायी। पाकिस्तान को आखिर अपनी बदनीयति का खामियाजा भुगतना पड़ा और भारत ने कारगिल युद्ध फतह किया। पड़ोसियों से उनकी नियति हमेंशा मधुर संबंध बनाने की रही। पाकिस्तान के संबंध में उन्होंने कहा था कि हम दोस्त बदल सकते हैं पड़ोसी नहीं। पाकिस्तानी राष्टपति परवेज मुशर्रफ को बेहतर सम्मान दिया। आगरा में उनकी भव्य आगवानी भी की। लेकिन बाद में उन्हीं मुशर्रफ ने कारगिल युद्ध के रुप में भारत की पीठ में छूरा भोंपने का काम किया। हालांकि भारत ने करारा जबाब दिया। इसके पहले उन्होंने लाहौर तक बस यात्रा की। दोनों देशों के बीच संबंध सुधारने के लिए समझौता एक्सप्रेस भी चलवाई। लेकिन पाकिस्तान अपनी सोच में बदलाव नहीं ला सका। आज उसी की पीड़ा वह झेल रहा है।बाजपेयी की नीतियां विकास में भी अटल की नीतियां कामयाब रहीं। दक्षिण भारत के सालों पुराने कावेरी जल विवाद का हल निकाला। इसके बाद स्वर्णिम चर्तुभुज योजना से देश को राजमार्ग से जोड़ने के लिए कारिडोर बनाया। मुख्य मार्ग से गांवों को जोड़ने के लिए प्रधानमंत्री सड़क योजना बेहतर विकास का विकल्प लेकर सामने आयी। कोंकण रेल सेवा की आधारशिला उन्हीं के काल में रखी गयी। भारतीय राजनीति में अटल बिहारी बाजपेयी एक अडिग, अटल और लौह स्तभं के रुप में आने वाली पीढ़ी को सिख देते रहेंगे। देश के राजनीतिज्ञों को उनकी नीतियों और विचारधाराओं को सम्मान करना चाहिए। सिर्फ भाजपा ही नहीं अपितु पूरे भारतीय राजनीति के लिए वह सम्माननीय हैं। हमारे बीच से एक अडिग, अटल, श्लाका पुरुष हमेंशा के लिए अलविदा हो गया। भारतीय राजनीति में अटल की भरपाई संभव नहीं है। वह राजनीति के युग पुरुष थे। उनकी रिक्तता हमेंशा के लिए शून्यता में बदल गयी है। आप करोड़ों भारतीयों के दिल में हमेंशा बने रहेंगे।